
לכבוד








שומרה חברה לביטוח בע"מ
מחלקת תביעות חובה




    מ.ל.ב
        

באמצעות דוא"ל




                                               לצרכי מו"מ לפשרה בלבד
ח.נ. שלום רב,

הנדון: תאונה מיום 15.8.25
             מס' רכב: 55-947-31
                                                 הנפגע: ישראל גרוס, ת.ז. 328157987
הנני מייצג את מרשי שבנדון והריני מתכבד לפנות אל כב' ולפרט כדלקמן:

1. בתאריך 15.08.25, בשעה 07:00, או בסמוך לכך, בכביש 90, באזור טבריה, עת נסע ברכב הנושא מ.ר. 55-947-31 (להלן: "הרכב"), אירעה תאונה במסגרתה מרשי נפגעו ונחבלו בגופם (להלן: "התאונה")
רצ"ב תעודת משטרה, מסומנת "כנספח 1".
2. לאחר התאונה פנה מרשי לקבלת טיפול רפואי במרכז רפואי צפון "פדה" בפוריה, שהוא סובל מכאבים בכף יד שמאל, לאחר קבלת טיפול רפואי ראשוני, ומשנשלל החשד לשבר, שוחרר מרשי לביתו בהנחיה לנטילת משככי כאבים, המשך מעקב רפואי ומנוחה.
3. מרשי אשר המשיך לסבול מכאבים והגבלה בתנועות כף יד שמאל, טופל בנטילת טיפול תרופתי לשיכוך כאב, במנוחה ונמנע מפעילות גופנית.
רצ"ב תעודת חדר מיון, מסומנת  "כנספח 2".
4. לאחר התאונה ומחמת תוצאותיה סבל מרשי מכאבים והגבלה בתנועות כף יד שמאל, קושי בביצוע תפקודים יומיומיים, בתקופה שלאחר התאונה סבל מחרדות בלילה, הוא נזקק לנטילת משככי כאבים, הוא נזקק לקבלת טיפול רפואי ויזדקק לו גם בעתיד.
5. מחמת התאונה ותוצאותיה נאלץ מרשי להיעדר מלימודו, נזקק להפוגות ממושכות, וכושרו נפגע.
6. בעטיה של התאונה ומחמת תוצאותיה מתקשה מרשי בניהול משק ביתו, הוא נזקק לעזרת הזולת באופן מוגבר ויזדקק לה גם בעתיד.
7. מחמת התאונה ותוצאותיה, נזקק מרשי להוצאות בגין מוניות ונסיעות מיוחדות.
8. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים לקביעת נכותו אהיה מוכן להמליץ בפני מרשי על סילוק תביעתו תמורת פיצוי בסך 30,000 ₪ בתוספת שכ"ט עו"ד.
רצ"ב יפוי כח וטופס וס"ר חתומים ע"י מרשי.              


                                                                           בכבוד רב ובב"ח,

             





             אריאל פרייברג, עו"ד   
